Perarakan kemenangan Moscow 2010

**Perarakan kemenangan Moscow 2010** diadakan di Dataran Merah, Moscow, Rusia pada 9 Mei 2010 turut disertai oleh askar dari United Kingdom, Perancis, Poland dan Amerika Syarikat. Ia adalah ulang tahun ke-65 kemenangan tentera komunis Kesatuan Soviet Rusia mempertahankan diri dari serangan tentera Jerman Nazi. Ia lebih dikenali sebagai 'Perang Patriotik Besar' (1941-1945). Kesatuan Soviet dibubarkan / runtuh pada 1991 dan beberapa negara keluar.

Perarakan pasukan pancaragam tentera ini merupakan detik simbolik kemenangan Rusia dalam Perang Dunia Kedua pada 1945. Ironinya Pertubuhan Perjanjian Atlantik Utara (NATO) berkawad di Dataran Merah padahal mereka berperang bermati-matian ketika itu.

## Pameran senjata
Tentera Rusia mempamerkan peluru-peluru berpandu nuklear yang suatu masa dahulu dihalakan ke benua Eropah. Turut terlibat 100,000 tentera Rusia berbaris menunjukkan kehebatan di hadapan barisan Rusia dan antarabangsa. Presiden Rusia Dmitry Medvedev mempamerkan peluru berpandu nuklear Topol-M yang menandakan kebangkitan semula Rusia.

127 pesawat tentera melintasi ruang udara. 159 buah kelengkapan tentera melalui pentas tokoh kenamaan di hadapan makam Lenin. Pesawat pejuang Ilyushin Il-76, Ilyushin Il-78, Antonov An-124, Sukhoi Su-27, Ilyushin Il-80, Beriev-A 50, Tupolev Tu-22M 3, Sukhoi Su-25, Mikoyan MiG-29, Mikoyan MiG-31, Tupolev Tu-95, Tupolev Tu-160, Yakovlev Yak-130 dan Mil Mi-26 melakukan lintas langsung di udara.

## Tentera asing
Batalion 2 dari Rejimen Infantri 18 Amerika Syarikat turut mempamerkan aksi hebat. Begitu juga Pancaragam Pasukan Tentera Laut Eropah. Tentera United Kingdom diwakili oleh 76 tentera dari Batalion 2, Batalion 1, Pengawal Wales, Sentral Pancaragam Tentara Udara Diraja dan Pancaragam Rejimen Tentara Udara Diraja. Begitu juga Batalion Pengawal Kehormatan Angkatan Bersenjata Poland. Tentera Perancis diwakili oleh pesawat dari Rejimen udara Normandie-Niemen, Tentera Udara Perancis dan Pancaragam Wakil Tentera Ile-de-France. Tentera dari Azerbaijan, Armenia, Belarus, Kazakhstan, Kyrgyzstan, Moldova, Tajikistan dan Ukraine turut mengambil bahagian. Pasukan tentera berkuda Turkmenistan diterbangkan dari Ashgabat.

## Tetamu kenamaan
Antara pemimpin dunia yang hadir ialah Presiden China Hu Jintao, Canselor Jerman Angela Merkel .

Poster dan slogan slogan 'Kemenangan - Peristiwa Kebanggaan Kita' digantung di jalan-jalan utama dan bas. Mural besar turut dilukis dan ditampal pada dinding blok pangsapuri.

## Kontroversi
* Presiden Perancis, Nicolas Sarkozy tidak hadir bagi menumpukan usaha menangani krisis kewangan Eropah.
* Parti Komunis Persekutuan Rusia mengadakan May Day rally di Moscow membantah kehadiran tentera NATO.
* Poster diktator Joseph Stalin gagal ditampal kerana dilarang atas arahan Kremlin. Poster tersebut hanya dipamerkan di muzium sahaja.

## Galeri


Fail:2010 Moscow Victory Day Parade-1.jpeg|Rejimen Kremlin berarakan bersama Bendera Rusia dan Bendera Kemenangan
Fail:2010 Moscow Victory Day Parade-5.jpeg|Pandangan kesemua pasukan ambil giliran semasa perarakan
Fail:2010 Moscow Victory Day Parade-25.jpeg|Tentera dari Angkatan Tentera Rusia
Fail:2010 Moscow Victory Day Parade-6.jpeg|Kontinjen dari Tentera Amerika Syarikat 
Fail:2010 Moscow Victory Day Parade-28.jpeg|Kontinjen dari Tentera Poland
Fail:2010 Moscow Victory Day Parade-8.jpeg|Kontinjen dari Tentera Armenia
Fail:2010 Moscow Victory Day Parade-9.jpeg|Kontinjen dari Tentera Azerbaijan
Fail:2010 Moscow Victory Day Parade-30.jpeg|Kontinjen dari Tentera British
Fail:2010 Moscow Victory Day Parade-11.jpeg|Kontinjen dari Tentera Turkmenistan
Fail:2010 Moscow Victory Day Parade-39.jpeg|Bendera Rusia dari pesawat Su-25
Fail:2010 Moscow Victory Day fireworks-1.jpeg|Bunga api di Kremlin Moscow pada malam 9 Mei



## Rujukan